A obra mayestra en l'ambito intelectual d'al–Mutamán estió o suyo Libro d'a perfección y d'as aparicions opticas (Kitab al-istikmal wa al-munázir, transcripción aproximada d'o títol orichinal كتاب الستكمال والمناظر) que amás d'estar una replega d'a matematica griega d'Euclides y Arquimedes entre atros, y transmitir as amostranzas de Thabit ibn Qurrá, os Banu Musa y Ibn al-Haytham, describe teoremas orichinals. A suya obra fue transmesa a traviés de Maimonides enta Echipto, y d'astí s'estendilló por o centro d'Asia, decumentando-se mesmo en Bagdad en o sieglo XIV, encara que a suya influyencia no arribó dica Occident.